GODHAVN DISTRIKT 295 



da den kommer til bestemte Steder paa Kysten for at gyde. Navnlig er den da let 

 at faa ud for Bopladserne i Disko Fjord, hvor den paa faa Favnes Dybde kan tages 

 i næsten ubegrænsede Mængder. 



Lodden kommer som Regel hvert Foraar til Kysten, først til Skansen, 

 hvor den kommer midt i Juni, senere til Godhavn og sidst til Fjorden. Ved God- 

 havn slaar Fangsten ofte fejl, ofte fordi den falder sammen med det vigtigste 

 Skibs Ankomst. Lodderne fra Skansen anses for at være federe og værdifuldere 

 end Godhavns, og de fra Fjorden, hvor Fangsten aldrig slaar "fejl, anses for at 

 være de ringeste. Der inde dør Lodderne i millionvis efter Gydningen, og paa flere 

 Steder danner der sig i rolige Vige hele Lag af sammenraadnende Lodder. 



Som Regel fanges og tørres der Lodder nok til Distriktets eget Behov til 

 Vinterføde og Hundefoder, eller der kunde i alt Fald faaes nok. Undertiden er 

 Vejret saa godt, at der kan tørres til Overskud til Eksport ud af Distriktet, hvis 

 der er Lejlighed dertil. 



Om Efteraaret kommer Lodderne igen nær til Kysten, og naar Frosten be- 

 gynder, kommer de saa langt ind, at de kan fanges i Mængde. Dog kan de sjæl- 

 dent øses med Ketsjere som om Sommeren, da de er mere sky og gaar for dybt. 

 Ved Godhavn fanges de da af de Danske og de fast ansatte i Forening ved Hjælp 

 af et stort Vaad, der trækkes af to Baade. Denne Fangstmetode, der er sat i Gang 

 af nuværende Direktor Daugaard-Jensen, vilde som Regel hvert Aar kunne 

 sikre Stedet tilstrækkeligt Hundefoder, hvis der kunde etableres en planmæssig 

 Udnyttelse af Redskabet og Chancerne. Men som de fleste Fællesforetagender 

 strander det ofte paa, at Grønlænderne demonstrerer deres Uafhængighed ved ikke 

 at ville være med, naar Chancen er der. 



Polartorsken kommer undertiden sent om Efteraaret til Kysten ved God- 

 havn i saa store Stimer, at den kan fiskes med det samme Vaad. Naar den er der, 

 plejer Lodderne at udeblive, men til Gengæld er saa Polartorsken i aldeles over- 

 vældende Mængder. Den kommer senere end Efteraarslodden, og ofte umuliggøres 

 Fangsten ved daarligt Vejr. Hovedmassen af de fangne Polartorsk og Efteraars- 

 lodder opbevares frosne som Hundefoder. 



Haaising er almindelig om Sommeren og Efteraaret ved Godhavn og i Fjor- 

 den, men ses aldrig ved Skansen. Havkat er ret almindelig ved Godhavn og 

 ved Øerne, Stenbider er om Sommeren almindelig ved Godhavn og navnlig inde 

 i Disko Fjord. Rødfisk ses aldrig, Ulk er almindelig overalt hele Aar et og fan- 

 ges, naar intet andet haves. Af Krabber fanges der lidt ved Skansen, Muslinger 

 og spiselige Tangarter tages i Trangstid. I Fjorden benyttes de vist hvert Aar. 



BEBYGGELSE 



Selv efter grønlandske Forhold er Godhavn Distrikt tyndt befolket. Befolk- 

 ningens Antal var gennemsnitlig i Femaarene: 



1882—86 1887—91 1892—96 1897—1901 1902—06 1907—11 1912—16 

 217 264 302 294 271 274 313 



